भीड़ ने लाठी-डंडों से पीटा, इमरान खान की रैली में हुई घटना
Pakistan Khyber Pakhtunkhwa Mob Lynching Case - पाकिस्तान के खैबर पख्तूनख्वा में ईशनिंदा के आरोप में भीड़ ने एक आदमी को पीट-पीटकर मार डाला। यह घटना मर्दान जिले में शनिवार को इमरान खान की पार्टी पाकिस्तान तहरीक-ए-इंसाफ की रैली में हुई। इस दौरान इमरान रैली में मौजूद नहीं थे।
पाकिस्तान के खैबर पख्तूनख्वा में ईशनिंदा के आरोप में भीड़ ने एक आदमी को पीट-पीटकर मार डाला। यह घटना मर्दान जिले में शनिवार को इमरान खान की पार्टी पाकिस्तान तहरीक-ए-इंसाफ की रैली में हुई। इस दौरान इमरान रैली में मौजूद नहीं थे।
'द फ्राइडे टाइम्स' की रिपोर्ट के मुताबिक, 40 साल के मौलाना निगर आलम ने रैली में PTI के लीडर इमरान खान की तुलना पैगंबर से की थी। कुछ रिपोर्ट्स में कहा गया कि रैली के दौरान पुलिस मौजूद थी। पुलिसकर्मियों ने लोगों को रोकने की कोशिश की थी, लेकिन वो भीड़ को काबू नहीं कर पाए।
घटना का वीडियो सोशल मीडिया पर वायरल हो रहा है। इसमें भीड़ मौलाना निगर आलम को लाठी-डंडे, पत्थर मारती नजर आ रही है। लोग आलम की मौत के बाद उसके शव को घसीटते भी दिखे।
खबर आगे पढ़ने से पहले इस पोल पर राय जरूर दें...
फरवरी में ईशनिंदा के आरोपी की थाने से निकालकर हत्या हुई थी
ये पहली बार नहीं है जब पाकिस्तान में किसी को ईशनिंदा के आरोप में भीड़ ने मार दिया हो। फरवरी 2023 में भीड़ ने ईशनिंदा के आरोपी को पुलिस स्टेशन से बाहर निकालकर मार डाला था। घटना पंजाब प्रांत के ननकाना साहिब जिले की थी। जब थाने पर हमला हुआ तो पुलिसवाले वहां से भाग खड़े हुए थे।
दिसंबर में श्रीलंकाई नागरिक की हत्या की थी
पाकिस्तान में ईशनिंदा को लेकर बेहद सख्त कानून हैं। इसके चलते कई लोगों की पीट-पीटकर हत्या कर दी जाती है। दिसंबर 2021 में ईशनिंदा के आरोप में श्रीलंकाई फैक्ट्री मैनेजर को भीड़ ने पहले पीटकर मार डाला और फिर आग लगा दी थी।
अप्रैल 2017 में मिशाल खान को मरदान यूनिवर्सिटी में उसके साथियों ने पीट-पीट कर मार दिया था। 2012 में बहावलपुर के पास हिंसक भीड़ ने एक दिमागी रूप से परेशान व्यक्ति को थाने से खींचकर मार दिया था। इसी तरह दादो में भी भीड़ ने थाने में घुसकर ईशनिंदा के आरोपी को जिंदा जलाया था।
ईशनिंदा के आरोपियों को बरी करने वाले जस्टिस की भी हत्या हुई थी
ईसाइयों, हिंदुओं और हजारा मुसलमानों पर ईशनिंदा के आरोप लगते रहे हैं। पाकिस्तान के मानवाधिकार कार्यकर्ताओं के मुताबिक ईशनिंदा के आरोप में अब तक 70 से अधिक लोगों को मारा जा चुका है। हत्या सिर्फ उनकी ही नहीं हुई है जिन पर आरोप लगे, बल्कि ईशनिंदा के खिलाफ आवाज उठाने वालों को भी खामोश कर दिया गया।
1997 में ईशनिंदा के आरोपियों को बरी करने वाले जस्टिस आरिफ इकबाल भट्टी की अदालत में ही हत्या कर दी गई थी। 2011 में पंजाब के गवर्नर सलमान तासीर को उनके ही सुरक्षाकर्मी ने मार दिया गया था।
पाकिस्तान के लिए ही खतरा बन गया है ईशनिंदा का मुद्दा?
पाकिस्तान पर नजर रखने वाले रक्षा विश्लेषक फरान जैफरी कहते हैं- ईशनिंदा के मुद्दे को पाकिस्तान में सिर्फ कट्टरवादियों ने ही नहीं बल्कि आम पाकिस्तानियों ने भी हथियार की तरह इस्तेमाल किया है। ईशनिंदा का मुद्दा पाकिस्तान की अपनी आत्मा की लड़ाई बन गया है। इसके चलते पाकिस्तान के बरेलवी समुदाय में कट्टरता बढ़ रही है।
ये खबरें भी पढ़ें...
ईशनिंदा के सवाल पर कट्टरपंथियों की मुठ्ठी में पाकिस्तान?
पाकिस्तान पर नजर रखने वाले रक्षा विश्लेषक फरान जैफरी कहते हैं, 'ईशनिंदा के मुद्दे को पाकिस्तान में सिर्फ कट्टरवादियों ने ही नहीं बल्कि आम पाकिस्तानियों ने भी हथियार की तरह इस्तेमाल किया है। ईशनिंदा का मुद्दा पाकिस्तान की अपनी आत्मा की लड़ाई बन गया है। इसके चलते पाकिस्तान के बरेलवी समुदाय में कट्टरता बढ़ रही है। पढ़ें पूरी खबर...
बच्ची ने सपने में टीचर को ईशनिंदा करते देखा, उसने 3 महिला टीचर को बताया; उन्होंने उस टीचर को मार डाला
पाकिस्तान में ईशनिंदा के नाम पर होने वाली हत्याओं का सिलसिला थमने का नाम नहीं ले रहा है। पाकिस्तान के डेरा इस्‍माइल खान में मंगलवार को 3 महिला टीचर्स ने ईशनिंदा के आरोप में अपनी एक सहयोगी महिला टीचर का गला रेतकर हत्या कर दी। हैरानी की बात यह है कि एक सपने के आधार पर मृतक टीचर के ऊपर ईशनिंदा का आरोप लगाया गया था। पढ़ें पूरी खबर...